b"\n_START_ARTICLE_\nBatalla de Fengqiu\n_START_SECTION_\nAntecedents\n_START_PARAGRAPH_\nEn el 193 EC, Liu Biao va tallar el subministrament de gra de Yuan Shu. Com a resultat, Yuan Shu va dirigir el seu ex\xc3\xa8rcit de deu mil homes a Chenliu, fent de guarnici\xc3\xb3 Fengqiu; on la resta dels bandits de la Muntanya Negra i els homes de Yufuluo li van prestar la seva ajuda. Els bandits de Heishan i el Shanyu se li van oposar. Yuan Shu va enviar al seu general Liu Xiang a fer una guarnici\xc3\xb3 de Kuangting. Mentrestant l'ex\xc3\xa8rcit de Cao Cao a Juancheng es podia dir que estava format per un contingent de trenta mil soldats.\n_START_SECTION_\nLa batalla\n_START_PARAGRAPH_\nQuan Cao Cao va atacar a Liu Xiang, Yuan Shu el va proveir de refor\xc3\xa7os, ambd\xc3\xb3s b\xc3\xa0ndols van batallar i Yuan va resultar greument derrotat. Yuan Shu es va retirar per defensar Fengqiu, i llavors Cao Cao com a conseq\xc3\xbc\xc3\xa8ncia es va traslladar per envoltar el poble abans que aquest pogu\xc3\xa9s completar el seu moviment, Yuan Shu va haver de fugir a Xiangyi.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nCao Cao va empaitar-lo fins a Taishou i i va desviar les aig\xc3\xbces del riu Qu de Xiangyi tallant el subministrament d'aigua del canal a la ciutat. Despr\xc3\xa9s, Yuan Shu va escapar a Ningling i Cao Cao va perseguir a Yuan Shu durant la seva retirada cap a Jiujiang. En l'estiu, Cao Cao finalment es va retirar amb el seu ex\xc3\xa8rcit a Dingtao."